|  |  |
| --- | --- |
| **Бекітемін** | Директордың тәрбие ісі жөніндегі орынбасары: А. Ажығожина  |
| **Пәні** | Тәрбие сағаты |
| **Сыныбы** | 6 | **Күні**  |  |
| **Сабақтың тақырыбы** | «Зердемді сен ашпасаң нетер едім» |
| **Сабақтың мақсаты** | Ұстаздың адам өмірінде алатын орын зор екендігін, ұстаздарды құрметтеу, сыйлау және қадірлеу қасиеттерін оқушылардың бойына дарыту. Ұстаз  мамандығының қыры мен сырларын түсіндіру. Ұстаз еңбегін әрқашан бағалай білуге тәрбиелеу. |
| **Оқыту нәтижесі** | Ұстаз атты ұғымының мағынасын түсіне алады, еңбегін бағалай біледі. |
| **Сабақтың түрі** | Аралас сабақ |
| **ресурстар** | Интерактивті тақта, маркерлер, түрлі-түсті қағаздар, құттықтау  |
| **Кезеңдері**  | **Уақыты** | **Мұғалімнің іс-әрекеті** | **Оқушының іс-әрекеті** |
| Ұйымдастыру |  1 мин | -Сәлеметсіздерме оқушылар, бүгінгі көңіл күйлерің қандай?  | Сәлемдесу, өз көңіл күйлері жайлы айту. |
| Қызығушы лықты ояту | 3 мин | Балалар, кәне бәріміз шеңбер құрып тұра қалайық. Бүгін қандай мереке? Ендеше ұстаздарға арнап қандай тілектерің бар айтып жіберейік.**Топтастыру.**  "Мейірім гүлі" және "Шуақ гүлі" бойынша |  Шеңбер құрады. Ұстаздарға арналған тілектерін айтады. Гүлдер арқылы топтасады. |
| Кіріспе.Ой қозғау. | 10 мин | **Сұрақ-жауап әдісі**./ашық сұрақтар қою/-Қазақтың алғашқы мектебін ашқан ұлы ағартушысы, педагог, ғалым-жазушы кім еді?-Ол қай жылы ашты?-Осы Ыбырай Алтынсариннің қандай өлеңдерің білесіңдер? Сол жылдан бері қазіргі күнге дейін бала өміріне жауапты мамандықты таңдаған аяулы ұстаздарымыз тынбай еңбек етуде.**"Менің жетістігім-ұстазымның жетістігі" айдары.** **-**Кімнің осы уақытқа дейін қандай жетістігі бар?Көріп отырғандарыңдай балалар, ұстаздың орны ерекше. Ұстаз сендерге жазып, оқып сызуды үйретіп қана қоймай, сендердің бойларыңдағы ерекше қасиеттеріңді де көреді. Жақсы жетістікке жетіп, өмірде өз жолдарыңды тауып, дұрыс жолға жүрулеріңе көмектеседі. Мектепті бітіріп үлкен өмірге қадам басқанша бағыттап отырады.  | -Ыбырай Алтынсарин.-1864Оқушылар Ыбырай Алтынсариннің білетін өлеңдерін жатқа айтып береді.Әр оқушы өзінің осы уақытқа дейін жеткен жетістіктері, қандай мадақтамалары бар екенін айтып, ұстаздарына тілегін айтады. |
|  | 5 мин | **Видео. /** Елбасының ұстаздарды құттықтау сөзі**/**Міне , балалар Елбасымыздың өзі де бір кездері сендер секілді мектеп қабырғасында ұстаздардан білім алып, оқып жазуды үйренген. Қандай данышпан болсын, ел басқарған басшылар болсын, ақын жазушы болсын бәрі-бәрі ұстаздардан білім, тәлім-тәрбие алған. Ендеше бүгінгі сабағымыздың тақырыбы **«Зердемді сен ашпасаң нетер едім».**  | Оқушылар видеоны көреді. Тақырыптың ашылуына көмектесіп, өз ойларын білдіреді. Дәптерлерін ашық сабақтың тақырыбын жазып алады. |
| Негізгі бөлім | 3 мин10 мин | **Топтық жұмыс. Кластер жасау.** Ұстазұғымын ашу, суреттеу.**Жекелеме жұмыс****1 топ оқушылары.** "Ұстазым менің ұстазым" өлең шығару.**2 топ оқушылары.** Ұстазым менің ардақты" эссе жазу.  | Оқушылар кластер арқылы ойларын ортаға салу.Әр топтың оқушысы өлең шығарып, эссе жазады. Өз топтарында талқылайды, ішінен 2-3 өлең, 2-3 эссені өздері бағалап, таңдап оқиды.  |
| Рефлексия | 3 мин | **Кемпірқосақ жолағы** . Оқушылар ұстаздарға арналған тілектерін кемпірқосақ жолақтарына жазады. |  |
| Қорытынды | 5 мин | Тоқсан ауыз сөздің тобықтай түйіні ғылым иесі ғалым да, ел қорғаған батыр да, тілінен бал тамған ақын да, тегеуріні темір балқытқан жұмысшы да, егін салған диқан да, мал бағып терін төккен шопан да, көк күмбезінен әрі өткен ғарышкер де бәрі-бәрі ұстаздан білім, тәлім алған, сондықтан ұлағатты ұстаздарды әрқашан жадымызда сақтап, сыйлап, құрметтеп жүрейік. Бәріміз бірге "Ұстазым" әнін шырқайық. | Оқушылар "Ұстазым" әнін хормен шырқайды. |